ย้ายแล้ว
ช่วงนี้ผู้บริหารของธนาคารซีไอเอ็มบี ไทย เนื้อหอม หลังจากที่ &#8220;ป๋าบ๊อบ&#8221; ณรงค์ชัย ว่องธนะวิโมกษ์ ต้องลาตำแหน่งซีเอฟโอของแบงก์ เพื่อไปช่วยชาติในฐานะซีเอฟโอของการบินไทย แทน
9 ต.ค. 2558

ช่วงนี้ผู้บริหารของธนาคารซีไอเอ็มบี ไทย เนื้อหอม หลังจากที่ “ป๋าบ๊อบ” ณรงค์ชัย ว่องธนะวิโมกษ์ ต้องลาตำแหน่งซีเอฟโอของแบงก์ เพื่อไปช่วยชาติในฐานะซีเอฟโอของการบินไทย แทน
ล่าสุด “พี่เล็ก” สิทธิไชย มหาคุณ ผู้ช่วยกรรมการผู้จัดการใหญ่ ธนาคาร ซีไอเอ็มบี ไทย ก็ซุ่มเงียบแบบไม่บอกใครย้ายไปดำรงตำแหน่งผู้บริหารกลุ่มธุรกิจวาณิชธนกิจ ธนาคารกสิกรไทย มีผลเมื่อต้นเดือน ต.ค.นี้เอง
ที่ว่าซุ่มเงียบนั้นเงียบจริงๆ ไม่มีกระแสเล็ดลอดว่าพี่เล็กจะย้ายที่ทำงาน รู้กันจำกัดแค่ไม่กี่คน ซึ่งหนึ่งในนั้นต้องมีภรรยารวมด้วยแน่ๆ  ฮ่า ฮ่า
ความมาแตกเมื่อมีคนไปเจอ “พี่เล็ก” เดินอยู่ที่ธนาคารกสิกรไทย นั่นแหละ ถึงได้รู้ว่าเค้าย้ายที่ทำงานแล้ว
เห็นใจ “ดร.แซม” สุภัค ศิวะรักษ์ ซีอีโอแบงก์ ที่ต้องหาคนมาเสริมทีมงานแทนอีกแล้ว และไม่มีเพื่อนร่วมด้วยช่วยกระโดดถ่ายภาพ
ช่วงนี้คงต้องปั่น ปั่น จักรยาน อย่างเดียว